

 Λευκάδα, 30/07/2025

 **ΔΕΛΤΙΟ ΤΥΠΟΥ**

**Το Δημοτικό Λιμενικό Ταμείο** με ιδιαίτερη χαρά ενημερώνει τους δημότες και επισκέπτες της Λευκάδας, ότι συνεχίζονται και ολοκληρώνονται τον Νοέμβριο του τρέχοντος έτους, οι εργασίες επισκευής και συντήρησης των ιστών και των δικτύων φωτισμού στο λιμάνι στα Σύβοτα, συνολικής δαπάνης 36.718,30 ευρώ με Φ.Π.Α.

**Οι εργασίες περιλαμβάνουν την επισκευή και συντήρηση ιστών και δικτύων φωτισμού, καθώς και άλλες βελτιώσεις.** Το έργο στοχεύει στη βελτίωση της ασφάλειας των πλοίων και των επισκεπτών, την αναβάθμιση της λειτουργικότητας του λιμανιού και την εξασφάλιση ενός ασφαλούς και σύγχρονου περιβάλλοντος.

**Το ανωτέρω έργο του λιμανιού στα Σύβοτα,** είναι μέρος των προσπαθειών του Δημοτικού Λιμενικού Ταμείου Λευκάδας για την αναβάθμιση των λιμενικών υποδομών και την διασφάλιση της ασφαλούς και αποτελεσματικής λειτουργίας των λιμανιών στον Δήμο Λευκάδας.

**Με αισιοδοξία και αποφασιστικότητα συνεχίζουμε να εργαζόμαστε για την υλοποίηση αυτών των σημαντικών έργων που αφορούν την αναβάθμιση των λιμανιών στον Δήμο μας.**

 **Από το Δημοτικό Λιμενικό Ταμείο Λευκάδας**